Soro; kancra;  (Neolissochilus soro) nyaéta hiji lauk anu asalna tina kulawarga Cyprinidae.  Soro masih barayana lauk  sémah tina grup Actinopterygii tina kulawarga Cyprinidae  genus Tor. Lauk cai darat Asia ieu aya hubunganana sareng Lauk emas, sareng sumebar kalawan lega di Asia Tenggara ka kidul nepi ka Indonésia.

Ngaran daérah
Soro mibanda ngaran daérah anu béda - béda saperti diantarana:  wader (Jw.); garing, gadis (Sumbar); remen disebut kancera atau kancra.

Ciri mandiri
Lauk soro gedéna sedeng dugi ka ageung, panjang standar (SL, standard length) dugi 1.000 mm. Profil awakna manjang, semu dempak. Jangkung awakna 3,4-3,8 kalinya sabanding sareng panjang standar; ari panjang sirahna 4,3 kalinya dibanding jeung panjang standar. Sungutna tipe inferior. Biwir rada kandel; teuaya lobus (bidang atawa cuping) tengah dina biwir handap . Dua pasang sungut;kumis di palebah momonyong biwir jeung di juru biwir dina caréham luhur;   panjang monyongna kurang lebih sarua sareng diaméter mata,  sungut:kumis anu aya dina caréham luhur sakedik langkung panjang. Operkulum (tutup insang) panjangnya 1½-1¾ jangkungna.

Cécépét dina tonggongna dorsal dimimitian ku  8-9 sisit tina tukangeun huluna, sakitar sajajar sareng sisit ka-7 atawa ka-8 dina gurat sisi, sakedik leuwih muka tina mimiti Cécépét ventral (perut). Sisit-sisit mibanda gurat sisi 24-28 siki. Cécépét dorsal kalayan III jari-jari heuras (cucuk) sareng 8-9 jari-jari leuleus , cucuk anu ka-3 gedé tur heuras, leuwih pendék tibatan panjang huluna teu kaasup monyongna, tungtung luhur cécépét  melengkung; cécépét bujurna III, 5; cécépét pektoral (dada) I, 14-16; jeung cécépét ventral II, 8. cécépét bujurna kawas beunang neukteuk, jari-jari paranjang sakedik langkung pendék tibatan cucuk cécépét dorsal, tungtungna henteu  nepika cécépét buntut manakala direbahkan. Cécépét pektoral langkung pondok tibatan jangkung cécépét dorsal; jauh, henteu nepika cécépét ventral. Cécépét ventral atra katempo leuwih heureut tibatan cécépét pektoral, dipisahkeun  ku 2 baris sisit tina jajaran gurat sisi. Cécépét buntut  nyagak dua ka jero, tungtungna mencos, jauh leuwih panjang tibatan panjang huluna. Puhu buntut dikurilingan ku  12 sisit.

Awak palebah luhurna mibanda kelir zaitun, handapna mibanda kelir semu konéng atawa pérak-zaitun; iris;hihideung panon kelirna konéng. Sisit-sisit di sisi awak jeung buntut aya tanda semu wungu di palebah juru puhuna. Cécépét kelirna hérang (hyaline), semu konéng atawa jambon-semu héjo.

Agihan jeung kebiasaan 
Soro nyebar di Asia Tenggara, ti mimiti Burma, Thailand, wewengkon Indocina jeung Indonesia (Sumatra katut  Jawa). Spesimen conto dikoléksi ti Pulo Sumatra (Solok, Padang, Padang Panjang, Bukittinggi, Danau Maninjau, Bengkulu, Deli, Danau Toba); Jawa (Sading Wetan, Darma, Garut, Surakarta, Banyu Biru di Pasuruan).

Konservasi
Di Indonesia lauk soro ieu ogé disebut "lauk dewa". Lauk ieu kaasup lauk arang langka ngan tiasa dipendakan di walungan atanapi balong karamat di Jawa, Sumatra sareng Kalimantan.  Kusabab jarang na ieu lauk, Sunda nganggap lauk ieu suci atanapi lauk anu dikaramatkeun; hukum adat satempat ngalarang singsaha waé  ngala, maéhan, sumawona ngadahar  ieu lauk. Lauk ieu bisa kapendak di balong pamandian karamat di sabudeureun Gunung Ceremai, Jawa Barat; saperti balong Cibulan, Cigugur, Pasawahan, Linggajati, jeung Darmaloka di Kabupaten Kuningan. Kusabab jarang na ieu, Lembaga Ilmu Pengetahuan Indonesia nyodorkeun proposal ka Convention on International Trade in Endangered Species sangkan gasupkeun lauk ieu ka jero daptar satwa dilindungi.

Catatan taksonomis 
Roberts (1999), dituturkeun ku Kottelat (2013), ngasupkeun kancera ke jero béréndélan marga Neolissochilus, sanajan henteu mibanda katerangan anu diperlukeun. Marga Neolissochilus bisa dibedakeun tina Tor, di antawisna sareng pikeun ngalakukeun pamariksaan kana jumlah sisir saring insang (gill rakers), wujud rahang andap sareng lengkung faringeal.

Dicutat tina

Tutumbu ka luar 
 Zool.Meded.: Tor soro, pelat identifikasi
 Dinas Perikanan dan Kelautan Jabar: Kunjungan Gubernur Jawa Barat dalam rangka pemuliaan ikan kancra di BPPPU Cianjur . (+foto)
 Bangka Pos: Ikan kancra raksasa hebohkan Garut, berita Kamis, 7 Februari 2013 06:37
 Cerita kancra dan Ciwulan

Cyprinidae
lauk darat
sasatoan sunda
Kategori :sasatoan Indonésia